text: Kør forsigtigt: DMI varsler om glatte veje
  02 december 2017 kl. 06.37
  Natten til lørdag har været en kold fornøjelse, og derfor skal trafikanter være opmærksomme på rimglatte veje i hele Syd- og Sønderjylland. 
  Hvis du har planer om at køre en tur til bageren lørdag morgen, så skal du køre forsigtigt.
  Temperaturen har flere steder været under frysepunktet i nat, og DMI varsler derfor om, at der er risiko for rimglatte veje i hele Syd- og Sønderjylland. Ifølge DMI vil vejene fortsætte med at være rimglatte til sidst på formiddagen.
  Risiko for rimglatte veje over hele landet indtil sidst på formiddagen, så pas på jer selv og hinanden pic.twitter.com/NtxlsngDiV
  Saltbilerne har derfor også været på vejene tidligt lørdag morgen. Syd- og Sønderjyllands Politi skriver på Twitter, at der bliver saltet i hele politikredsen.
  Der saltes i hele Syd og Sønderjyllands politikreds. Kør forsigtigt.   #politidk
  
  